Moord langs viswaters: Twee vasCoert Jordaan. Foto: Facebook Jordaan is Woensdag by Ashton Lake in Springs vermoor en beroof. Jordaan was met verlof en het visgevang toe hy deur ŉ onbekende aantal verdagtes oorval is. Lt.kol. Lungelo Dlamini, woordvoerder van die polisie, het gesê die twee verdagtes is Donderdagaand in Daveyton in hegtenis geneem. “Hulle sal van moord, die besit van ongeliseerde vuurwapens en die besit van ŉ gesteelde voertuig aangekla word.” Volgens Dlamini is ŉ gesteelde voertuig, twee vuurwapens en ŉ mes in hul besit gevind en op beslag gelê. Hulle sal binnekort in die Springs-landdroshof verskyn. Maroela Media het vroeër berig ŉ werker by die dam het omstreeks 14:30 op Jordaan se liggaam afgekom waar dit in die gras gelê het. Hy het ŉ wond aan sy bors gehad en daar word vermoed dat hy tydens ŉ worsteling met ŉ skerp voorwerp gesteek is. Jordaan se voertuig, ŉ silwer Nissan Nevada en sy selfoon is gesteel. Lees alle vorige berigte oor Coert Jordaan op Maroela Media.